***Študentská vedecká odborná činnosť (ŠVOČ)***

***v študijnom odbore sociálna práca***

*Celoslovenské kolo ŠVOČ 2017*

V stredu 3.5.2017 sa v priestoroch Katedry sociálnej práce Pedagogickej fakulty Katolíckej univerzity v Ružomberku konal 14. ročník celoslovenského kola súťaže *Študentská vedecká odborná činnosť (ŠVOČ) v študijnom odbore sociálna práca.* Celoslovenské kolo ŠVOČ svojim príhovorom slávnostne otvorila garantka štúdia sociálnej práce PF Katolíckej univerzity v Ružomberku *prof. PhDr. Anna Žilová, PhD.*

Súťažilo sa v dvoch sekciách – v Sekcii pre študentov a študentky bakalárskeho stupňa štúdia (Kategória A) a v Sekcii pre študentov a študentky magisterského stupňa štúdia (Kategória B). Súťaž sa konala za účasti všetkých prezentujúcich študentov a študentiek pred odbornou komisiou, ktorá bola zložená z radov pedagógov a pedagogičiek pôsobiacich na slovenských univerzitách vzdelávajúcich budúce sociálne pracovníčky a sociálnych pracovníkov. Tohtoročného celoslovenského kola ŠVOČ sa zúčastnilo 13 študentov a študentiek zo slovenských univerzít, kde je možné v súčasnosti sociálnu prácu študovať. Súťažiace práce z oboch sekcií budú uverejnené v recenzovanom elektronickom zborníku.

Komisie zasadali v nasledujúcom zložení:

**Členovia a členky komisie pre kategóriu A (*Bc.):***

* *doc. PhDr. Ladislav Vaska, PhD. –* ***predseda komisie***

KSP PdF UK v Bratislave

* *Mgr. Tatiana Žiaková, PhD.*

KSP FF UPJŠ v Košiciach

* *Mgr. Alena Rusnáková, PhD.*

IEaSP FF PU v Prešove

* *PhDr. Mgr. Barbara Pavlíková, PhD.*

KSPaSV FSVaZ UKF v Nitre

* [*PhDr. Michaela Šavrnochová, PhD.*](https://www.pdf.umb.sk/msavrnochova/)

KSP PdF UMB v Banskej Bystrici

* *Mgr. Peter Patyi, PhD.*

KSP FZaSP TU v Trnave

* *Mgr. Daniel Markovič, PhD.*

ÚSV PF KU v Ružomberku

**Členovia a členky komisie pre kategóriu B (Mgr.):**

* *doc. PhDr. Ondrej Botek, PhD. –* ***predseda komisie***

KSP FZaSP TU v Trnave

* *doc. PhDr. Alena Novotná, PhD.*

KSP PF KU v Ružomberku

* *PhDr. Janka Bursová, PhD.*

KU RK, TF v Košiciach

* *PhDr. Martina Čierna, PhD.*

KSP PdF UK v Bratislave

* *Mgr. Lenka Kvašňáková, PhD.*

IEaSP FF PU v Prešove

* *PhDr. Katarína Minarovičová, PhD.*

KSPaSV FSVaZ UKF v Nitre

* *PhDr. Peter Papšo, PhD.*

KSP PdF UMB v Banskej Bystrici

* *Mgr. Vladimír Lichner, PhD.*

KSP FF UPJŠ v Košiciach

V kategórii A (Bc.) súťažilo šesť študentov, ktorí prezentovali päť prác. Komisia sa rozhodla udeliť prvé dve ceny. V kategórii B (Mgr.) súťažilo sedem študentov. Komisia sa rozhodla udeliť tri miesta a tiež cenu Asociácie vzdelávateľov v sociálnej práci na Slovensku. Predsedovia komisií *doc. PhDr. Ladislav Vaska, PhD.* a *doc. PhDr. Ondrej Botek, PhD.* na záver vyhodnotili priebeh súťaže, vyhlásili výsledky v kategóriách a odovzdali diplomy a ceny študentom.

**V sekcii A (Bc.) boli udelené nasledovné dve miesta:**

**1.miesto**

*Katarína Sovíková* (FZaSP TU v Trnave) s témou: *Solidarita v sociálnom kapitáli (Školiteľ: doc. PhDr. Ondrej Botek, PhD.)*

**2.miesto**

*Michaela Hajdová* (FF UPJŠ v Košiciach) s témou: *Podnikanie v oblasti sociálnej práce (Školiteľ: doc. JUDr. Mgr. Dušan Šlosár, PhD.)*

**V sekcii B (Mgr.) boli udelené nasledovné tri miesta:**

**1.miesto**

*Bc. Hana Filipová* (PdF UK v Bratislave) s témou: *Uplatnenie princípov a metód psychoterapie v resocializačnej praxi (Školiteľ: prof. PaedDr. Vladimír Labáth, PhD.)*

**2.miesto**

*Bc. Miriama Šarišská* (FF PU v Prešove) s témou: *História štúdia sociálnej práce na Filozofickej fakulte PU – identita profesie (Školiteľka: prof. PhDr. Beáta Balogová, PhD.)*

**3.miesto**

*Bc. Veronika Mižáková* (FF UPJŠ v Košiciach) s témou: *Význam a efektivita programov participácie sociálne rizikovej mládeže (Školiteľka: prof. PhDr. Eva Žiaková, CSc.)*

**Cenu Asociácie vzdelávateľov v sociálnej práci na Slovensku v magisterskej sekcii získala:**

*Bc. Zuzana Thomková* (PF KU v Ružomberku) s témou: *Kompetencie a úlohy sociálneho pracovníka pri integrácii detí s mentálnym postihnutím v detskom domove (Školiteľka:**PhDr. Lenka Štefáková, PhD.)*

Oceneným študentkám a študentom srdečne blahoželáme a všetkým súťažiacim ďakujeme za zapojenie sa do súťaže !!!

Zoznam všetkých súťažiacich môžete nájsť v prílohe s názvom SVOC\_2017\_sk\_kolo.doc.

*Dovidenia o rok na Inštitúte edukológie a sociálnej práce*

*Filozofickej fakulty Prešovskej univerzity v Prešove*